गोदान दिल्ली,31 जुलाइ 2022: ससियेल मीडिया प्लेटफर्मआव जिउजों सोमोनदो थानाय माखासे खौरांखौ मोननो हायो।  लोगोसे बे बिजोंङाव माखासे भिडिअफोरखौबो सेयार खालामो।  बेनि गेजेराव माखासे दुखुनांथाव,माखासेआ वाइल्ड लाइफजों सोमोनदो थानाय आरो गुबुन माखासेआ गोबां मिनिथाव जायो। बेबायदिनो मोनसे मिनिथाव खौरांखौ ससियेल मिडिया खौरांनि गेजेरजों मोननाय जादों। बे खौराङा जादों मासे सैमा आरो मावजिनि गेजेराव रंजानाय।
 खौरांनि बायदिब्ला,गंसे न’नि सिङाव सफा सायाव मासे सैमा आरो मावजिआ फाइट खालामदों। बे फाइटआ रंजानाय बाजानायनि फाइट। सैमाआ मावजिखौ सपा सायाव नारसिनयो आरो गान्दुजों खोबथेना दोनयो। बेनि उनाव सैमाआ WWE नि रेसलार बायदि गान्दुखौ सौबाय थायो आरो रागा फोजोंनो थाखाय मावजिखौ नायबाय थायो।  बेबायदि जाथाया माखासे समसिम सोलिबाय थायो।  सम सम मावजियाबो सैमाखौ आसुगुरजों खुरख्लाबयो। बेनि गेजेरावनो सैमाआ गाहायाव ओंखारलाङो आरो गाहायनिफ्रायनो मावजिखौ गाग्लोबनो नाजायोजेराव मावजिया गिनानै खारलांङो।
 ससियेल मिडीयानि गेजेरजों सैमा आरो मावजिनि बेबायदि रंजानायखौ नुनानै सुबुंफोरा गाव गावनि मिनिनायखौ होबथाना लाखिनो हायाखै।  बे खौरांखौ सुबुंफोरा मोजां मोननानै 2 कौटि 54 लाख खेब नायखांबाय।  बेनिफ्रायनो हमदांनो हायोदि बे खौराङा ससियेल मीडियानि गेजेरजों गोबां पपुलार जादों। 